Sommerdiek (Ollans: Sommelsdijk) is 't groôste durp van Goeree-Overflakkee. D'r weune circa 7.400 inweuners. Het durp is an Menheerse vast'egroeid. Sommerdiek orende as eênige plekke in het tehenwoordihe Zuud-Olland toet Zeêland, zoas Bommeneê op Schouwen-Duveland wee tot 'Olland 'orende. Het durp heit een mooie ouwe kerreke en de ouwste meule van 't eiland. De haevene van Sommerdiek is een antel jaer geleje dichtgegooid voor de nieuwbouw an de Westplaete. In tegenstellieng tot Menheerse was Sommerdiek altied een landbouwdurp, Menheerse was meer op de visserieje gericht. Sins begin 20e eeuw ligge de tweê durpen zo'n bee'ie an mekaore vast. Nae de herindeêling van 1966 en de bouw van de veugelbuurte is Sommerdiek een bee'ie z'n eige identiteit kwiet'erocht. Het durp heit nog wel altied een eige brandweer. Behalve de Hervormde durpskerreke heit Sommerdiek aok een Hersteld Hervormde Kerreke en de Exoduskerreke, een meer evangelische gemeênte.